На основу члана 115. Статута Општине Владичин Хан („Службени гласник Града Врања“ број 4/19), члана 25., 26. и 27. Одлуке о јавној расправи („Службени гласник Града Врања“ број 9/19), Општинско веће општине Владичин Хан, на седници одржаној дана 10.11.2020. године, одређује:

**ПРОГРАМ ЈАВНЕ РАСПРАВЕ О НАЦРТУ**

**ОДЛУКЕ О БОРАВИШНОЈ ТАКСИ**

1. Општинско веће Општине Владичин Хан у сарадњи са Одељењем за финансије и привреду Општинске управе Општине Владичин Хан спроводи јавну расправу о нацрту Одлуке о боравишној такси
2. Нацрт Одлуке о боравишној такси сачинило је Одељење за финансије и привреду Општинске управе Општине Владичин Хан.
3. Јавна расправа о нацрту Одлуке о боравишној такси спроводи се у периоду од 10.11.2020 године до 24.11.2020. године.
4. Отворени састанак о предложеном нацрту Одлуке о боравишној такси ће се одржати дана **25.11.2020. године (Среда) у 08,00 часова у Великој сали општине Владичин Хан**.
5. Примедбе, предлози и сугестије достављају се Одељењу за финасије и привреду Општинске управе Општине Владичин Хан путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 10.11.2020. године најкасније до 24.11.2020. године до 12,00 часова.
6. У поступку јавне расправе нацрт Одлуке о боравишној таксиће образлагати Милош Стојановић Начелник Општинске управе Општине Владичин Хан.
7. Нацрт Одлуке о боравишној таксистављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.
8. По окончању јавне расправе Одељење за финансије и привреду Општинске управе Општине Владичин Хан објавиће Извештај о одржаној јавној расправи на сајту Општине Владичин Хан у року од 15 дана од дана окончања јавне расправе.

**OПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-82/2-1/20-III**

 **ПРЕДСЕДНИК,**

 **Горан Младеновић**